Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: 15/2006. (IV. 3.) OM rendelethez]
Paragraph Index: 351

1. A VAISNAVA TEOLÓGIA ALAPKÉPZÉSI SZAK 1. Az alapképzési szak megnevezése: Vaisnava teológia 2. Az alapképzési szakon szerezhetõ végzettségi szint és a szakképzettség oklevélben szereplõ megjelölése: – végzettségi szint: alapfokozat (baccalaureus, bachelor; rövidítve: BA); – szakképzettség: vaisnava teológus, teológia szakirányon; vaisnava teológus, vaisnava vallásbölcselõ szakirányon – szakképzettség angol nyelvû megnevezése: Vaisnava theologian – választható szakirányok: teológia, vaisnava vallásbölcselõ 3. Képzési terület: hittudomány 4. A képzési idõ félévekben: 6 félév 5. Az alapfokozat megszerzéséhez összegyûjtendõ kreditpontok száma: 180 kredit 6. A képzés célja: Az alapképzési szakon folyó oktatás célja a vaisnava hittudományban jártas olyan szakemberek képzése, akik alapszinten ismerik a vaisnava vallás dogmatikáját, filozófiai rendszerét, szentírásait és azok magyarázatait, a vaisnava exegetikai hagyományt, a hinduizmus egyéb irányzatait, a vaisnavizmus nyugati elterjedésének történetét és körülményeit, a szanszkrit nyelvet, a világvallások teológiai rendszereit, az alapvetõ kommunikációelméleteket és gyakorlatokat, a vaisnava templom mûködését és irányítását, a közösségszervezés elveit és gyakorlatát, a védikus tudományosság és mûvészetek eredményeit. 7. Szakmai gyakorlat: Az oklevél megszerzésének feltétele a külsõ intézményben, vagyis a Magyarországi Krisna-tudatú Hívõk Közössége somogyvámosi központjában, az 5. félév elõtt végzett 80 órás szakmai gyakorlat. 8. Nyelvi követelmények: Az alapfokozat megszerzéséhez államilag elismert, legalább középfokú (B2), komplex típusú nyelvvizsga vagy azzal egyenértékû érettségi bizonyítvány, illetve oklevél szükséges.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes